મળતી માહિતી મુજબ, રાજકોટમાં રહેતા ખીરસરા પેલેસ હોટલના માલિક દિલીપસિંહ રાણાના પુત્રો યશરાજસિંહ રાણા ઉ.વ.19 પોતાના મિત્રો સાથે કાર લઇને જામનગર રોડ પર આવેલી ગ્રાન્ડ મુરલીધર હોટેલમાં જમવા ગયો હતો. પરત ફરતી વખતે યશરાજે પોતાના મિત્રનું મુંબઇ પાસિંગનું સ્પોર્ટ્સ બાઇક નં. એમએચ-06-5881 ચલાવવા લીધું હતું. તેઓ જામનગર રોડથી ઘરે પરત ફરી રહ્યા હતા, ત્યારે ઘંટેશ્વર અને માધાપર ચોકડી પાસે અકસ્માત સાર્જાયો હતો. આ અકસ્માતમાં યશરાજને માથામાં ગંભીર ઇજા થતાં હોસ્પિટલ ખસેડાયો હતો, જ્યાં સારવાર દરમિયાન તેનું મૃત્યુ થયું હતો. આ અકસ્માત બાદ ટ્રેક્ટર ચાલક નાસી છૂટ્યો હતો. પોલીસે પ્રાથમિક તપાસ કરી આગળની કાર્યવાહી હાથ ધરી છે.